На основу члана 38 Закона о локалној самоуправи ("Службени лист Црне Горе", бр. 2/18, 34/19, 38/20, 50/22 и 84/22), члана 39 Статута општине Беране ("Службени лист Црне Горе - општински прописи", бр. 42/18) и члана 12 Одлуке о организовању Јавне установе ''Полимски музеј'' Беране ("Службени лист Црне Горе - Општински прописи" бр. 9/09, 29/09, 13/12, 49/15 и 34/23), Скупштина општине Беране на сједници одржаној дана, **23. јануара 2024**. године, донијела је

**О Д Л У К У**

**о давању сагласности на Статут Јавне установе ''Полимски музеј'' Беране**

**Члан 1**

Даје се сагласност на Статут Јавне установе ''Полимски музеј'' Беране, број 01-070/23-563 који је донио Савјет Јавне установе '' Полимски музеј'' Беране, на сједници одржаној дана 29.09.2023.године.

**Члан 2**

Одлука ступа на снагу oсмог дана од дана објављивања у "Службеном листу Црне Горе" – Општински прописи.

**СКУПШТИНА ОПШТИНЕ БЕРАНЕ**

**Број:02-016/24-37 ПРЕДСЈЕДНИК СКУПШТИНЕ**

**Беране, 24. 01. 2024. године Милун Рмуш**

**Образложење**

**Правни основ** за доношење ове одлуке садржан је у члану 38 став 1, алинеја 2 Закона о локалној самоуправи којим је прописано да Скупштина доноси прописе и друге опште акте, затим у члану 39 Статута општине Беране којим је прописано да у вршењу послова из своје надлежности Скупштина доноси Статут општине, пословник, одлуке, рјешења, закључке, повеље, препоруке, планове, програме и друге акте, као и у члану 12 Одлуке о организовању Јавне установе "Полимски музеј" – Беране којим је прописано да Оснивач даје сагласност на Статут, Програм рада и финансијски план Полимског музеја и разматра Извјештај о раду и извјештај о финансијском пословању Полимског музеја.

**Разлог за доношење**  Статута произилази из чл. 18, став 1 Закона о култури, којим је прописано шта Статут као основни акт Једне установе треба да садржи, из ког разлога је прецизиран начин утвђивања кандидата из реда запослених за именовање члана органа управљања, као и начин утврђивање предлога за његово разрешење, а прецизиран је и начин на који се остварује јавност рада установе, што је досадашњим актом изостављено.

Затим, разлог за доношење Статута произилази из чл. 5 Оддуке о измјенама и допунама одлуке о организовању Јавне установе „Полимски музеј" Беране, којим је у оквиру дјелатности које ЈУ „Полимски музеј“ Беране обавља, утврђена и галеријска дјелатност, као и чување и презентација Умјетничке галерије „Никола и Угљеша Поповић".

С тим у вези, неопходно је да се у Статуту, у оквиру дјелатности које установа обавља, уврсти и презентација, чување и управљање галеријом, те да се иста утврди као организациона јединица установе.

Разлози за доношење Статута су садржани у чл. 8 Одлуке о измјенама одлуке о организовању установе и чл. 33 и чл. 49 Закона о култури, па је у дијелу Статута који се односи на финансирање Полимског музеја, утврђено да установа може остварити сопствене приходе вршењем дјелатности за коју је основана, и прецизиран је начин на који је, у складу са наведеним законским одредбама, могуће користити та средства.

Надаље, у Статуту је као једна од надлежности Савјета прописано утврђивање пословне политике и програмске концепције развоја установе, што произилази из чл. 19 став 2, тачка 2 Закона о култури и чл. 9, став 2, алинеја 9 Одлуке о измјенама и допунама оддуке о организовању Јавне установе „Полимски музеј" Беране, што је постојећим актом изостављено.

Такође, Статутом је утврђено да ЈУ „Полимски музеј" Беране може имати помоћника директора, којег директор установе бира на период од четири године. Имајући у виду изложено, те чињеницу да је у претходном периоду важећи Статут претрпио неколико битних измјена, закључује се да је доношење новог статута у потпуности цјелисходније, због прегледности и једноставније употребе.

Сходно предњем, а код чињенице да је садржај предлота Статута у цјелости прилагођен оним законским прописима који су на снази, Савјет је на сједници одржаној дана 29. 09. 2023. године, једногласно усвојио предлог Статута, те предлажемо одборницима да усвоје одлуку.